CELEX: 32019D0538
Language: el
Date: 2019-04-01 00:00:00
Title: Απόφαση (ΚΕΠΠΑ) 2019/538 του Συμβουλίου, της 1ης Απριλίου 2019, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

2.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 93/3
               
            
         ΑΠΟΦΑΣΗ (ΚΕΠΠΑ) 2019/538 ΤΟΥ ΣΥΜΒΟΥΛΙΟΥ
         της 1ης Απριλίου 2019
         για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 12 Δεκεμβρίου 2003, το Ευρωπαϊκό Συμβούλιο ενέκρινε τη στρατηγική της ΕΕ κατά της διάδοσης όπλων μαζικής καταστροφής («στρατηγική της ΕΕ»), η οποία περιλαμβάνει στο Κεφάλαιο ΙΙΙ κατάλογο μέτρων για την καταπολέμηση της διάδοσης των όπλων αυτών.
                  
               
                     (2)
                  
                  
                     Η στρατηγική της ΕΕ υπογραμμίζει τον κρίσιμο ρόλο της σύμβασης για την απαγόρευση της ανάπτυξης, παραγωγής, αποθήκευσης και χρήσης χημικών όπλων και για την καταστροφή τους («CWC») και του Οργανισμού για την Απαγόρευση των Χημικών Όπλων («ΟΑΧΟ») για τη δημιουργία ενός κόσμου απαλλαγμένου από χημικά όπλα. Στο πλαίσιο αυτής της στρατηγικής, η ΕΕ έχει δεσμευθεί να εργασθεί για την καθολική προσχώρηση στις βασικές συμβάσεις και συμφωνίες αφοπλισμού και μη διάδοσης, μεταξύ των οποίων και η CWC. Οι στόχοι της στρατηγικής της ΕΕ είναι συμπληρωματικοί προς τους στόχους που επιδιώκει ο ΟΑΧΟ, στο πλαίσιο της αρμοδιότητάς του για την εφαρμογή της CWC.
                  
               
                     (3)
                  
                  
                     Στις 22 Νοεμβρίου 2004, το Συμβούλιο υιοθέτησε την κοινή δράση 2004/797/ΚΕΠΠΑ για τη στήριξη των δραστηριοτήτων του ΟΑΧΟ (1). Μετά τη λήξη της εν λόγω κοινής δράσης ακολούθησε η κοινή δράση 2005/913/ΚΕΠΠΑ του Συμβουλίου (2) και εν συνεχεία η κοινή δράση 2007/185/ΚΕΠΠΑ του Συμβουλίου (3). Την κοινή δράση 2007/185/ΚΕΠΠΑ ακολούθησαν οι αποφάσεις 2009/569/ΚΕΠΠΑ (4), 2012/166/ΚΕΠΠΑ (5) και (ΚΕΠΠΑ) 2015/259 του Συμβουλίου (6). Η απόφαση (ΚΕΠΠΑ) 2015/259 έληξε στις 23 Μαρτίου 2018.
                  
               
                     (4)
                  
                  
                     Στις 26 Φεβρουαρίου 2018, το Συμβούλιο εξέδωσε την απόφαση (ΚΕΠΠΑ) 2018/294 (7), η οποία προβλέπει την παράταση της διάρκειας ισχύος της απόφασης (ΚΕΠΠΑ) 2015/259, ώστε να καταστεί δυνατή η συνέχιση της εφαρμογής των δραστηριοτήτων μέχρι τις 23 Δεκεμβρίου 2018.
                  
               
                     (5)
                  
                  
                     Η συνέχιση αυτής της εντατικής και στοχοθετημένης βοήθειας της Ένωσης προς τον ΟΑΧΟ είναι αναγκαία στο πλαίσιο της ενεργού εφαρμογής του Κεφαλαίου ΙΙΙ της στρατηγικής της ΕΕ. Είναι αναγκαίες περαιτέρω δραστηριότητες που θα ενισχύουν τις ικανότητες των συμβαλλόμενων κρατών της CWC («συμβαλλόμενα κράτη») να εκπληρώνουν τις υποχρεώσεις τους δυνάμει της CWC, την ετοιμότητα των συμβαλλομένων κρατών να προλαμβάνουν και να αντιμετωπίζουν επιθέσεις με τοξικές χημικές ουσίες και τη διεθνή συνεργασία στον τομέα των χημικών δραστηριοτήτων. Αναγκαίες είναι επίσης περαιτέρω δραστηριότητες προκειμένου να υποστηριχθεί η ικανότητα του ΟΑΧΟ να προσαρμόζεται στις εξελίξεις στον τομέα της επιστήμης και της τεχνολογίας, καθώς και να τονωθεί η ικανότητα του ΟΑΧΟ να αντιμετωπίζει την απειλή από τη χρήση χημικών όπλων. Τα μέτρα που σχετίζονται με την οικουμενική εφαρμογή της CWC πρέπει να συνεχιστούν και να προσαρμοστούν και να απευθύνονται στον ολοένα μειούμενο αριθμό των κρατών που δεν είναι κράτη της CWC.
                  
               
                     (6)
                  
                  
                     Στις 16 Απριλίου 2018 το Συμβούλιο ενέκρινε συμπεράσματα που παρέθεταν, μεταξύ άλλων, τη θέση της Ένωσης κατά την τέταρτη έκτακτη συνεδρίαση της συνόδου των συμβαλλομένων κρατών για την εξέταση της λειτουργίας της σύμβασης για τα χημικά όπλα («τέταρτη σύνοδος εξέτασης»), που πραγματοποιήθηκε στη Χάγη, από τις 21 έως τις 30 Νοεμβρίου 2018.
                  
               
                     (7)
                  
                  
                     Η Ένωση παρέσχε πολιτική και οικονομική στήριξη και υποστήριξη σε είδος στις επιχειρήσεις του ΟΑΧΟ στη Συρία που αποσκοπούν στην ολοκληρωτική καταστροφή των χημικών όπλων και ουσιών της Συρίας. Σε αυτό το πλαίσιο, στις 9 Δεκεμβρίου 2013 το Συμβούλιο εξέδωσε την απόφαση 2013/726/ΚΕΠΠΑ (8) για τη στήριξη των δραστηριοτήτων του ΟΑΧΟ στο πλαίσιο της απόφασης 2118 (2013) του Συμβουλίου Ασφαλείας των Ηνωμένων Εθνών («ΣΑΗΕ»), της απόφασης του Εκτελεστικού Συμβουλίου του ΟΑΧΟ της 27ης Σεπτεμβρίου 2013 σχετικά με την καταστροφή του χημικού οπλοστασίου της Συρίας, καθώς και παρεπόμενων και συναφών ψηφισμάτων και αποφάσεων. Την απόφαση 2013/726/ΚΕΠΠΑ ακολούθησε η απόφαση (ΚΕΠΠΑ) 2017/2303 του Συμβουλίου (9) που εκδόθηκε στις 12 Δεκεμβρίου 2017. Επιπλέον, στις 30 Νοεμβρίου 2015 το Συμβούλιο εξέδωσε την απόφαση (ΚΕΠΠΑ) 2015/2215 (10) για τη στήριξη της απόφασης 2235 (2015) του ΣΑΗΕ.
                  
               
                     (8)
                  
                  
                     Στις 27 Ιουνίου 2018 η τέταρτη έκτακτη συνεδρίαση της διάσκεψης των συμβαλλομένων κρατών ενέκρινε την απόφαση C-SS-4/DEC.3 για την αντιμετώπιση της απειλής από τη χρήση χημικών όπλων. Στις 28 Ιουνίου 2018, με τα συμπεράσματα του Ευρωπαϊκού Συμβουλίου, η Ένωση δεσμεύτηκε να στηρίξει τα αποτελέσματα της εν λόγω απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Για τον σκοπό της άμεσης πρακτικής εφαρμογής ορισμένων στοιχείων της στρατηγικής της ΕΕ, η Ένωση στηρίζει τις δραστηριότητες του ΟΑΧΟ, με τους εξής στόχους:
               
                           —
                        
                        
                           να ενισχυθούν οι ικανότητες των συμβαλλόμενων κρατών να εκπληρώνουν τις υποχρεώσεις τους δυνάμει της CWC,
                        
                     
                           —
                        
                        
                           να ενισχυθεί η ετοιμότητα των συμβαλλόμενων κρατών να προλαμβάνουν και να αντιμετωπίζουν επιθέσεις με τοξικές χημικές ουσίες,
                        
                     
                           —
                        
                        
                           να ενισχυθεί η διεθνής συνεργασία στον τομέα των χημικών δραστηριοτήτων,
                        
                     
                           —
                        
                        
                           να υποστηριχθεί η ικανότητα του ΟΑΧΟ να προσαρμόζεται στις εξελίξεις στον τομέα της επιστήμης και της τεχνολογίας,
                        
                     
                           —
                        
                        
                           να ενισχυθεί η ικανότητα του ΟΑΧΟ να αντιμετωπίσει την απειλή από τη χρήση χημικών όπλων,
                        
                     
                           —
                        
                        
                           να προαχθεί η οικουμενική εφαρμογή, παροτρύνοντας τα κράτη που δεν είναι συμβαλλόμενα κράτη να προσχωρήσουν στη σύμβαση.
                        
                     
            
               2.   Στο πλαίσιο της παραγράφου 1, οι δραστηριότητες που στηρίζει η Ένωση στο πλαίσιο των σχεδίων του ΟΑΧΟ, που τηρούν τα μέτρα που προβλέπονται στη στρατηγική της ΕΕ, είναι οι εξής:
               Σχέδιο Ι: Κέντρο Χημείας και Τεχνολογίας του ΟΑΧΟ και εφαρμογή της απόφασης C-SS-4/DEC.3 για την αντιμετώπιση της απειλής από τη χρήση χημικών όπλων
               Δραστηριότητες:
               
                           —
                        
                        
                           Σχέδιο αναβάθμισης εργαστηρίων
                        
                     
                           —
                        
                        
                           Εφαρμογή της απόφασης C-SS-4/DEC.3
                        
                     Σχέδιο ΙΙ: Χημική αποστρατικοποίηση και μη διάδοση
               Δραστηριότητες:
               
                           —
                        
                        
                           Επισκέψεις εκπροσώπων του εκτελεστικού συμβουλίου και παρατηρητών των συμβαλλόμενων κρατών στη Λαϊκή Δημοκρατία της Κίνας και στις Ηνωμένες Πολιτείες Αμερικής για να αποκτήσουν σφαιρική εικόνα των προγραμμάτων καταστροφής·
                        
                     
                           —
                        
                        
                           Επέκταση και ενίσχυση της χρήσης του συστήματος επιχειρησιακής διαχείρισης περιεχομένου (ECM)
                        
                     
                           —
                        
                        
                           Ανάπτυξη ολοκληρωμένης λύσης τηλεπικοινωνιών για όλα τα ενδιαφερόμενα μέλη του προσωπικού της τεχνικής γραμματείας του ΟΑΧΟ
                        
                     Σχέδιο ΙΙΙ: Συνδρομή και προστασία σε όλα τα συμβαλλόμενα αφρικανικά κράτη
               Δραστηριότητες:
               
                           —
                        
                        
                           Επιχειρησιακή κατάρτιση ομάδων άμεσης επέμβασης
                        
                     
                           —
                        
                        
                           Κατάρτιση εκπαιδευτών στη συνδρομή και προστασία για την ομάδα «Αφρική»
                        
                     Σχέδιο IV: Διεθνής συνεργασία
               Δραστηριότητες:
               
                           —
                        
                        
                           Κατάρτιση υψηλόβαθμων διευθυντικών στελεχών επιχειρήσεων, αρμοδίων χάραξης πολιτικής και αποφοίτων του προγράμματος συνεργαζομένων του ΟΑΧΟ
                        
                     
                           —
                        
                        
                           Σχέδιο αδελφοποίησης εργαστηρίων
                        
                     
                           —
                        
                        
                           Φόρουμ για τις γυναίκες σχετικά με τις χρήσεις της χημείας για ειρηνικούς σκοπούς και σειρά μαθημάτων για την ανάπτυξη βασικών δεξιοτήτων ανάλυσης για γυναίκες χημικούς
                        
                     
                           —
                        
                        
                           Εκπαίδευση και κατάρτιση νέων στις χρήσεις της χημείας για ειρηνικούς σκοπούς
                        
                     
                           —
                        
                        
                           Σειρά μαθημάτων για την ανάπτυξη των δεξιοτήτων ανάλυσης για ειδικευμένους στην αναλυτική χημεία στα αφρικανικά κράτη μέλη
                        
                     
                           —
                        
                        
                           Σειρά μαθημάτων για την ασφάλεια των χημικών ουσιών και τη διαχείριση ασφάλειας για τα αφρικανικά συμβαλλόμενα κράτη
                        
                     Σχέδιο V: Οικουμενικός χαρακτήρας και ενημέρωση
               Δραστηριότητες:
               
                           —
                        
                        
                           Ανάπτυξη ενοτήτων ηλεκτρονικής μάθησης
                        
                     
                           —
                        
                        
                           Μετάφραση και διάδοση εργαλείων και υλικών εκπαίδευσης και ενημέρωσης
                        
                     
                           —
                        
                        
                           Υποστήριξη για τη συμμετοχή ΜΚΟ σε δραστηριότητες του ΟΑΧΟ
                        
                     
                           —
                        
                        
                           Παράλληλες εκδηλώσεις στο περιθώριο των διασκέψεων των συμβαλλομένων κρατών
                        
                     Σχέδιο VI: Εθνική εφαρμογή
               Δραστηριότητες:
               
                           —
                        
                        
                           Παγκόσμιο φόρουμ των ενδιαφερομένων μερών
                        
                     Σχέδιο VIΙ: Επιστήμη και Τεχνολογία
               Δραστηριότητες:
               
                           —
                        
                        
                           Ανάπτυξη φυτικών βιοδεικτών
                        
                     
                           —
                        
                        
                           Υποστήριξη για τις προσωρινές ομάδες (TWG) της επιστημονικής συμβουλευτικής επιτροπής του ΟΑΧΟ
                        
                     Λεπτομερής περιγραφή των ως άνω υποστηριζόμενων από την Ένωση δραστηριοτήτων του ΟΑΧΟ που αναφέρονται στην παρούσα παράγραφο περιλαμβάνεται στο παράρτημα.
            
         
         
            Άρθρο 2
            
               1.   Η εφαρμογή της παρούσας απόφασης ανατίθεται στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφάλειας («ΥΕ»).
            
            
               2.   Την τεχνική εφαρμογή των σχεδίων που αναφέρονται στο άρθρο 1 παράγραφος 2 αναλαμβάνει η τεχνική γραμματεία του ΟΑΧΟ («τεχνική γραμματεία»). Θα εκτελεί το εν λόγω καθήκον υπό την ευθύνη και τον έλεγχο του ΥΕ. Προς τούτο, ο ΥΕ συνομολογεί τις απαραίτητες ρυθμίσεις με την τεχνική γραμματεία.
            
         
         
            Άρθρο 3
            
               1.   Το ποσόν δημοσιονομικής αναφοράς για την εκτέλεση των σχεδίων που προβλέπονται στο άρθρο 1 παράγραφος 2 ανέρχεται σε 11 601 256 EUR.
            
            
               2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσόν γίνεται σύμφωνα με τις διαδικασίες και τους κανόνες που εφαρμόζονται επί του γενικού προϋπολογισμού της Ένωσης.
            
            
               3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 2. Προς τούτο, συνάπτει χρηματοδοτική συμφωνία με την τεχνική γραμματεία. Η εν λόγω συμφωνία θα ορίζει ότι η τεχνική γραμματεία εξασφαλίζει προβολή της συνεισφοράς της ΕΕ ανάλογη προς το ύψος της και καθορίζει μέτρα για τη διευκόλυνση της ανάπτυξης συνεργιών και την αποφυγή επικάλυψης δραστηριοτήτων.
            
            
               4.   Η Επιτροπή προσπαθεί να συνάψει τη χρηματοδοτική συμφωνία της παραγράφου 3 το ταχύτερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της συμφωνίας.
            
         
         
            Άρθρο 4
            Ο ΥΕ υποβάλλει στο Συμβούλιο έκθεση σχετικά με την εφαρμογή της παρούσας απόφασης βάσει τακτικών εκθέσεων που εκπονεί η Τεχνική Γραμματεία. Οι εν λόγω εκθέσεις αποτελούν τη βάση για την αξιολόγηση στην οποία προβαίνει το Συμβούλιο. Η Επιτροπή παρέχει πληροφορίες σχετικά με τις χρηματοδοτικές πτυχές των σχεδίων που αναφέρονται στο άρθρο 1 παράγραφος 2.
         
         
            Άρθρο 5
            
               1.   Η παρούσα απόφαση αρχίζει να ισχύει από την ημερομηνία της έκδοσής της.
            
            
               2.   Η παρούσα απόφαση λήγει 36 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3. Ωστόσο, λήγει 6 μήνες μετά την έναρξη ισχύος της, εάν δεν έχει συναφθεί έως τότε η εν λόγω χρηματοδοτική συμφωνία.
            
         
         
            Βρυξέλλες, 1η Απριλίου 2019.
            
               
                  Για το Συμβούλιο
               
               
                  Ο Πρόεδρος
               
               G. CIAMBA
            
         
         
            (1)  Κοινή δράση 2004/797/ΚΕΠΠΑ του Συμβουλίου, της 22ας Νοεμβρίου 2004, σχετικά με την υποστήριξη των δραστηριοτήτων του Οργανισμού για την απαγόρευση των χημικών όπλων (OPCW) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 349 της 25.11.2004, σ. 63).
         
            (2)  Κοινή δράση 2005/913/ΚΕΠΠΑ του Συμβουλίου, της 12ης Δεκεμβρίου 2005, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 331 της 17.12.2005, σ. 34).
         
            (3)  Κοινή δράση 2007/185/ΚΕΠΠΑ του Συμβουλίου, της 19ης Μαρτίου 2007, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (OPCW) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 85 της 27.3.2007, σ. 10).
         
            (4)  Απόφαση 2009/569/ΚΕΠΠΑ του Συμβουλίου, της 27ης Ιουλίου 2009, για τη στήριξη των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 197 της 29.7.2009, σ. 96).
         
            (5)  Απόφαση 2012/166/ΚΕΠΠΑ του Συμβουλίου, της 23ης Μαρτίου 2012, για τη στήριξη από την ΕΕ των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 87 της 24.3.2012, σ. 49).
         
            (6)  Απόφαση (ΚΕΠΠΑ) 2015/259 του Συμβουλίου, της 17ης Φεβρουαρίου 2015, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 43 της 18.2.2015, σ. 14).
         
            (7)  Απόφαση (ΚΕΠΠΑ) 2018/294 του Συμβουλίου, της 26ης Φεβρουαρίου 2018, για την τροποποίηση της απόφασης (ΚΕΠΠΑ) 2015/259 για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 55 της 27.2.2018, σ. 58).
         
            (8)  Απόφαση 2013/726/ΚΕΠΠΑ του Συμβουλίου, της 9ης Δεκεμβρίου 2013, για τη στήριξη της απόφασης 2118 (2013) του ΣΑΗΕ και της συνεδρίασης EC-M-33/Dec 1 του Εκτελεστικού Συμβουλίου του ΟΑΧΟ, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 329 της 10.12.2013, σ. 41).
         
            (9)  Απόφαση (ΚΕΠΠΑ) 2017/2303 του Συμβουλίου, της 12ης Δεκεμβρίου 2017, προς στήριξη της συνέχισης της εφαρμογής της απόφασης 2118 (2013) του Συμβουλίου Ασφαλείας των Ηνωμένων Εθνών και της απόφασης EC-M-33/DEC.1 του Εκτελεστικού Συμβουλίου του ΟΑΧΟ σχετικά με την καταστροφή του χημικού οπλοστασίου της Συρίας, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 329 της 13.12.2017, σ. 55).
         
            (10)  Απόφαση (ΚΕΠΠΑ) 2015/2215 του Συμβουλίου, της 30ής Νοεμβρίου 2015, για τη στήριξη της απόφασης 2235 (2015) του ΣΑΗΕ σχετικά με τη σύσταση κοινού μηχανισμού έρευνας ΟΑΧΟ - ΟΗΕ για τον εντοπισμό των δραστών χημικών επιθέσεων στην Αραβική Δημοκρατία της Συρίας (ΕΕ L 314 της 1.12.2015, σ. 51).
      
      
         
            ΠΑΡΑΡΤΗΜΑ
            
               Στήριξη από την Ένωση των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
            
            Σχέδιο Ι — Κέντρο Χημείας και Τεχνολογίας του ΟΑΧΟ και εφαρμογή της απόφασης C-SS-4/DEC.3 για την αντιμετώπιση της απειλής από τη χρήση χημικών όπλων
            Στόχοι
            
                        —
                     
                     
                        Καταστροφή των αποθεμάτων χημικών όπλων και των εγκαταστάσεων παραγωγής χημικών όπλων υπό τον όρο εφαρμογής των μέτρων επαλήθευσης που προβλέπονται στη CWC
                     
                  
                        —
                     
                     
                        Μη διάδοση χημικών όπλων, μέσω της εφαρμογής των προβλεπόμενων από τη CWC μέτρων επαλήθευσης και εφαρμογής, που χρησιμεύουν επίσης για την οικοδόμηση εμπιστοσύνης μεταξύ συμβαλλομένων κρατών
                     
                  
                        —
                     
                     
                        Συνδρομή και προστασία έναντι χημικών όπλων και της χρήσης τους ή της απειλής από τη χρήση τους, σύμφωνα με τις διατάξεις του άρθρου Χ της CWC
                     
                  
                        —
                     
                     
                        Οικονομική και τεχνολογική ανάπτυξη μέσω διεθνούς συνεργασίας στον τομέα των χημικών δραστηριοτήτων για σκοπούς που δεν απαγορεύονται δυνάμει της CWC σύμφωνα με τις διατάξεις του άρθρου ΧΙ
                     
                  
                        —
                     
                     
                        Πλήρης και αποτελεσματική εφαρμογή, από πλευράς συμβαλλομένων κρατών, των διατάξεων του άρθρου VII της CWC
                     
                  Σκοποί
            
                        —
                     
                     
                        Επαλήθευση της συνεχιζόμενης εμπιστοσύνης στη συμμόρφωση
                     
                  
                        —
                     
                     
                        Ανάπτυξη της ικανότητας πρόληψης και αντιμετώπισης της εχθρικής χρήσης τοξικών χημικών ουσιών και της ικανότητας ενθάρρυνσης της διεθνούς συνεργασίας
                     
                  
                        —
                     
                     
                        Δέσμευση για τη χρήση των ικανοτήτων άλλων μερών
                     
                  
                        —
                     
                     
                        Διατήρηση της καταλληλότητας του οργανισμού
                     
                  
                        —
                     
                     
                        Εντοπισμός των δραστών χρήσης χημικών όπλων στην Αραβική Δημοκρατία της Συρίας μέσω του εντοπισμού και της αναφοράς όλων των πληροφοριών που δυνητικά σχετίζονται με την προέλευση αυτών των χημικών όπλων στις περιστάσεις κατά τις οποίες η διερευνητική αποστολή προσδιορίζει ή έχει προσδιορίσει ότι υπήρξε χρήση ή πιθανή χρήση και σε περιπτώσεις για τις οποίες ο κοινός μηχανισμός έρευνας ΟΑΧΟ-ΟΗΕ («ΚΜΕ») δεν έχει εκδώσει έκθεση
                     
                  Αποτελέσματα
            
                        —
                     
                     
                        Αυξημένη επιχειρησιακή αποτελεσματικότητα
                     
                  
                        —
                     
                     
                        Βελτιωμένη υλική ασφάλεια
                     
                  
                        —
                     
                     
                        Τήρηση των αυστηρότερων προτύπων ασφαλείας
                     
                  
                        —
                     
                     
                        Σημαντική δυνατότητα παρακολούθησης των τρεχουσών απειλών καθώς και των επιστημονικών και τεχνολογικών εξελίξεων, ενισχυμένη αξιοπιστία και κύρος που θα προκύψουν από τον φορέα
                     
                  
                        —
                     
                     
                        Διενέργεια ερευνών δυνάμει της εντολής της απόφασης C-SS-4/DEC.3
                     
                  Δραστηριότητες
            Ι.1   Σχέδιο αναβάθμισης εργαστηρίων
            Το εργαστήριο και το κατάστημα εξοπλισμού του ΟΑΧΟ συμβάλλουν σημαντικά στη στήριξη της εφαρμογής της CWC. Το εργαστήριο και το κατάστημα εξοπλισμού ξεκίνησαν τη λειτουργία τους πριν από πάνω από 20 χρόνια, στην τοποθεσία όπου βρίσκονται και σήμερα, στο Rijswijk, ένα προάστιο της Χάγης. Έκτοτε τα αιτήματα προς τους φορείς αυτούς έχουν αυξηθεί κατά πολύ. Εδώ και λίγα χρόνια, μια δραματική αύξηση στις μη συνήθεις εργασίες έχει θέσει υπό ακόμη μεγαλύτερη πίεση τις ικανότητες των φορέων αυτών και η απόφαση C-SS-4/DEC.3 είναι πιθανό να οδηγήσει σε ακόμη περισσότερα αιτήματα. Επιπλέον, τα συμβαλλόμενα κράτη ζητούν όλο και περισσότερο από το εργαστήριο στήριξη για κατάρτιση ώστε να ενισχύσουν τις αναλυτικές και τεχνικές ικανότητές τους στον τομέα της χημείας. Για την αντιμετώπιση των ζητημάτων αυτών, ο ΟΑΧΟ αποφάσισε να ξεκινήσει ένα έργο για την αναβάθμιση του εργαστηρίου και του καταστήματος εξοπλισμού του ΟΑΧΟ σε ένα νέο Κέντρο Χημείας και Τεχνολογίας (Κέντρο ChemTech).
            Ι.2   Εφαρμογή της απόφασης C-SS-4/DEC.3
            Στην παράγραφο 10 του διατακτικού της απόφασης C-SS-4/DEC.3, η Σύμβαση των συμβαλλομένων κρατών του ΟΑΧΟ ορίζει ότι η Γραμματεία θεσπίζει ρυθμίσεις για τον εντοπισμό των δραστών χρήσης χημικών όπλων στην Αραβική Δημοκρατία της Συρίας μέσω του εντοπισμού και της αναφοράς όλων των πληροφοριών που δυνητικά σχετίζονται με την προέλευση αυτών των χημικών όπλων στις περιστάσεις κατά τις οποίες η διερευνητική αποστολή προσδιορίζει ή έχει προσδιορίσει ότι υπήρξε χρήση ή πιθανή χρήση και σε περιπτώσεις για τις οποίες ο ΟΑΧΟ-ΟΗΕ ΚΜΕ δεν έχει εκδώσει έκθεση. Για την προώθηση της εν λόγω απόφασης, η Γραμματεία θα συστήσει ομάδα διερεύνησης και ταυτοποίησης που θα εκτελεί τα καθήκοντά της κατά τρόπο αμερόληπτο και αντικειμενικό. Η ομάδα διερεύνησης και ταυτοποίησης θα λειτουργεί υπό την άμεση εποπτεία του Γενικού Διευθυντή του ΟΑΧΟ και θα υποβάλλει εκθέσεις στο εκτελεστικό συμβούλιο και στον Γενικό Γραμματέα των Ηνωμένων Εθνών.
            Σχέδιο ΙΙ — Χημική αποστρατικοποίηση και μη διάδοση
            Στόχοι
            
                        —
                     
                     
                        Να υποστηριχθεί η μη διάδοση χημικών όπλων μέσω της εφαρμογής των μέτρων επαλήθευσης και εφαρμογής που προβλέπονται στη CWC
                     
                  
                        —
                     
                     
                        Να προαχθεί και να εξασφαλιστεί η εξαφάνιση των αποθεμάτων χημικών όπλων και οι εγκαταστάσεις παραγωγής τους υπό τον όρο εφαρμογής των μέτρων επαλήθευσης που προβλέπονται στη CWC
                     
                  
                        —
                     
                     
                        Να συνδράμει στην πλήρη, αποτελεσματική και χωρίς διακρίσεις εφαρμογή όλων των διατάξεων της CWC
                     
                  Σκοποί
            
                        —
                     
                     
                        Επαλήθευση της συνεχιζόμενης εμπιστοσύνης στη συμμόρφωση
                     
                  
                        —
                     
                     
                        Δέσμευση για τη χρήση των ικανοτήτων άλλων μερών
                     
                  
                        —
                     
                     
                        Διατήρηση της καταλληλότητας του οργανισμού
                     
                  
                        —
                     
                     
                        Ανάπτυξη της ικανότητας πρόληψης και αντιμετώπισης της εχθρικής χρήσης τοξικών χημικών ουσιών και της ικανότητας ενθάρρυνσης της διεθνούς συνεργασίας
                     
                  Αποτελέσματα
            
                        —
                     
                     
                        Εφαρμογή των σχετικών αποφάσεων περί ολοκλήρωσης της καταστροφής των χημικών όπλων
                     
                  
                        —
                     
                     
                        Ενίσχυση της μεταφοράς γνώσεων, της διαφάνειας και της κατανόησης μεταξύ των ενδιαφερομένων μερών του ΟΑΧΟ
                     
                  
                        —
                     
                     
                        Στήριξη για την επανεξισορρόπηση του καθεστώτος επαλήθευσης της CWC, από τον αφοπλισμό έως την πρόληψη της επανεμφάνισης χημικών όπλων
                     
                  
                        —
                     
                     
                        Ενισχυμένες συνήθεις δραστηριότητες επαλήθευσης με σύστημα διαχείρισης κινδύνων
                     
                  
                        —
                     
                     
                        Ενισχυμένη ικανότητα του ΟΑΧΟ να διενεργεί επιχειρήσεις έκτακτης ανάγκης
                     
                  
                        —
                     
                     
                        Ενισχυμένες ικανότητες του ΟΑΧΟ για συνδρομή και προστασία προς στήριξη της έμφασής του στην επανεμφάνιση χημικών όπλων, αναφορικά τόσο με την πρόληψη όσο και με την αντιμετώπιση
                     
                  
                        —
                     
                     
                        Προσαρμοσμένες δομές και διαδικασίες, όπου απαιτείται, για την υποστήριξη της ομαλής μετάβασης του ΟΑΧΟ
                     
                  Δραστηριότητες
            II.1   Επισκέψεις εκπροσώπων του εκτελεστικού συμβουλίου και παρατηρητών των συμβαλλόμενων κρατών στη Λαϊκή Δημοκρατία της Κίνας και στις Ηνωμένες Πολιτείες Αμερικής για να αποκτήσουν σφαιρική εικόνα των προγραμμάτων καταστροφής
            Η Ένωση έχει επανειλημμένα υποστηρίξει επισκέψεις των μελών του εκτελεστικού συμβουλίου (στο πλαίσιο της κοινής δράσης 2007/185/ΚΕΠΠΑ·και των αποφάσεων 2009/569/ΚΕΠΠΑ, 2012/166/ΚΕΠΠΑ και (ΚΕΠΠΑ) 2015/259. Οι μέχρι τούδε πραγματοποιηθείσες επισκέψεις απεδείχθησαν πολύτιμο μέσο για να απαντηθούν ερωτήματα ή προβληματισμοί σχετικά με το πρόγραμμα που εφαρμόζουν τα συμβαλλόμενα κράτη που είναι κάτοχοι χημικών όπλων για να εκπληρώσουν τις υποχρεώσεις τους όσον αφορά την καταστροφή των χημικών τους όπλων. Όλα τα συμβαλλόμενα κράτη θα επωφεληθούν από αυτές τις επισκέψεις, οι οποίες θα βοηθήσουν να ενισχυθεί η διαφάνεια και να οικοδομηθεί η εμπιστοσύνη ότι σημειώνεται πρόοδος στην κατεύθυνση της πλήρους καταστροφής των χημικών όπλων που απομένουν, σύμφωνα με τις διατάξεις της CWC και με βάση την επαλήθευση της τεχνικής γραμματείας. Το σχέδιο θα πρέπει να ενθαρρύνει την ευρύτερη συμμετοχή συμβαλλόμενων κρατών σε τέτοιες επισκέψεις, λαμβάνοντας παράλληλα υπόψη τα κατάλληλα οικονομικά κριτήρια και λαμβάνοντας μέτρα ώστε να διασφαλίζεται η δέουσα εκ περιτροπής εναλλαγή των συμμετεχόντων.
            II.2   Επέκταση και ενίσχυση της χρήσης του συστήματος επιχειρησιακής διαχείρισης περιεχομένου (ECM)
            Το σύστημα ECM διατίθεται πρωτίστως για χρήστες του τμήματος Επαλήθευσης που έχουν πρόσβαση στο προστατευμένο δίκτυο του ΟΑΧΟ, γνωστό εντός του οργανισμού ως ασφαλές κρίσιμο δίκτυο (Secure Critical Network — SCN). Το σχέδιο αυτό θα ενισχύσει το σύστημα ECM καθιστώντας το προσβάσιμο στους επιθεωρητές του ΟΑΧΟ και θα εξαλείψει τους παράγοντες αναποτελεσματικότητας λόγω της περιορισμένης ασφάλειας και των υποδομών των δικτύων ΤΠ.
            II.3   Ανάπτυξη ολοκληρωμένης λύσης τηλεπικοινωνιών για όλα τα ενδιαφερόμενα μέλη του προσωπικού της τεχνικής γραμματείας του ΟΑΧΟ
            Το σχέδιο θα έχει σαν στόχο να εντοπίσει ενδεδειγμένο και οικονομικά αποδοτικό πάροχο υπηρεσιών, να προωθήσει τη σταδιακή μετάβαση από τις παλαιωμένες υποδομές, να δοκιμάσει και να εξασφαλίσει την ασφάλεια των διαδικασιών κατά τις αποστολές χάρη σε νέες τεχνολογίες, να αναπτύξει εργαλειοθήκες για τις επιτόπιες επιχειρήσεις, να αναπτύξει μια ολοκληρωμένη λύση τηλεπικοινωνιών για όλα τα ενδιαφερόμενα μέρη του ΟΑΧΟ και να θέσει εκτός λειτουργίας τις παλαιωμένες υποδομές.
            Σχέδιο ΙΙΙ — Συνδρομή και προστασία στα συμβαλλόμενα αφρικανικά κράτη
            Στόχοι
            
                        —
                     
                     
                        Να διασφαλιστεί συνδρομή και προστασία έναντι χημικών όπλων και της χρήσης τους ή της απειλής από τη χρήση τους, σύμφωνα με τις διατάξεις του άρθρου Χ της CWC.
                     
                  
                        —
                     
                     
                        Μέριμνα για πλήρη, αποτελεσματική και χωρίς διακρίσεις εφαρμογή όλων των διατάξεων της CWC από τον ΟΑΧΟ, ιδιαίτερα στα αφρικανικά συμβαλλόμενα κράτη
                     
                  
                        —
                     
                     
                        Να ενισχυθεί η ανάπτυξη ικανοτήτων για εθνική εφαρμογή και η διεθνής συνεργασία.
                     
                  Σκοποί
            
                        —
                     
                     
                        Ανάπτυξη της ικανότητας πρόληψης και αντιμετώπισης της εχθρικής χρήσης τοξικών χημικών ουσιών και της ικανότητας ενθάρρυνσης της διεθνούς συνεργασίας
                     
                  
                        —
                     
                     
                        Δέσμευση για τη χρήση των ικανοτήτων άλλων μερών
                     
                  
                        —
                     
                     
                        Διατήρηση της καταλληλότητας του οργανισμού
                     
                  Αποτελέσματα
            
                        —
                     
                     
                        Ενισχυμένες ικανότητες του ΟΑΧΟ για συνδρομή και προστασία προς στήριξη της έμφασής του στην επανεμφάνιση χημικών όπλων, αναφορικά τόσο με την πρόληψη όσο και με την αντιμετώπιση
                     
                  
                        —
                     
                     
                        Ενισχυμένη ανάπτυξη ικανοτήτων για εθνική εφαρμογή και διεθνής συνεργασία
                     
                  
                        —
                     
                     
                        Ενισχυμένη και βιώσιμη συνεργασία με άλλους διεθνείς οργανισμούς
                     
                  
                        —
                     
                     
                        Ενισχυμένη συμμετοχή ευρύτερης ομάδας συναφών ενδιαφερομένων μερών
                     
                  
                        —
                     
                     
                        Ενισχυμένες ικανότητες διευκόλυνσης της συνεργασίας μεταξύ ad hoc ομάδων των συμβαλλομένων κρατών
                     
                  Δραστηριότητες
            III.1   Επιχειρησιακή κατάρτιση ομάδων άμεσης επέμβασης
            Η επιχειρησιακή τους κατάρτιση αποσκοπεί στη στήριξη των αφρικανικών συμβαλλομένων κρατών και των αντίστοιχων περιφερειακών οικονομικών κοινοτήτων (ECOWAS, ΚΑΜΑ, IGAD) για την ανάπτυξη ικανότητας προστασίας σε περιστατικά χρήσης χημικών όπλων όπου εμπλέκονται παράγοντες χημικού πολέμου ή τοξικές βιομηχανικές χημικές ουσίες.
            III.2   Κατάρτιση εκπαιδευτών στη συνδρομή και προστασία για την ομάδα «Αφρική»
            Ο βασικός σκοπός των μαθημάτων είναι να παρέχει βασικές γνώσεις προς τους εκπαιδευτές από τους οργανισμούς που εμπλέκονται στην ανταπόκριση έκτακτης ανάγκης σε παράγοντες χημικού πολέμου, προκειμένου να δημιουργηθεί μια δεξαμενή εκπαιδευτών στις αφρικανικές χώρες ικανή να διαδώσει τη γνώση για θέματα που σχετίζονται με την αντιμετώπιση περιστατικών χρήσης χημικών ουσιών.
            Σχέδιο IV — Διεθνής συνεργασία
            Στόχοι
            
                        —
                     
                     
                        Να προχωρήσει η οικονομική και τεχνολογική ανάπτυξη μέσω διεθνούς συνεργασίας στον τομέα των χημικών δραστηριοτήτων των οποίων οι σκοποί δεν απαγορεύονται δυνάμει της CWC
                     
                  
                        —
                     
                     
                        Να ενισχυθεί η ανάπτυξη ικανοτήτων για εθνική εφαρμογή και η διεθνής συνεργασία
                     
                  
                        —
                     
                     
                        Να ενισχυθεί και να αναπτυχθεί με βιώσιμο τρόπο η συνεργασία με άλλους διεθνείς οργανισμούς
                     
                  
                        —
                     
                     
                        Να ενισχυθεί η στενή συνεργασία με ευρύτερη ομάδα συναφών ενδιαφερομένων μερών
                     
                  
                        —
                     
                     
                        Να ενισχυθούν οι ικανότητες διευκόλυνσης της συνεργασίας μεταξύ ad hoc ομάδων των συμβαλλομένων κρατών
                     
                  Σκοποί
            
                        —
                     
                     
                        Να προωθηθεί η διεθνής συνεργασία μεταξύ συμβαλλομένων κρατών επιδιώκοντας τη χρήση της χημείας για ειρηνικούς σκοπούς
                     
                  
                        —
                     
                     
                        Να ενισχυθεί η ικανότητα των κρατών μελών του ΟΑΧΟ, ιδιαίτερα ορισμένων περιφερειών, όπως η Αφρική και η GRULAC, κατά την ανάλυση χημικών ουσιών δυνάμει του καθεστώτος της CWC
                     
                  
                        —
                     
                     
                        Να ενισχυθεί η γνώση που έχουν οι γυναίκες χημικοί για τη χρήση της χημείας για ειρηνικούς σκοπούς και να παρασχεθεί μια πλατφόρμα όπου περισσότερες γυναίκες χημικοί θα συμμετέχουν στο πρόγραμμα δημιουργίας ικανοτήτων που προσφέρει ο ΟΑΧΟ
                     
                  
                        —
                     
                     
                        Να εμπλουτισθεί η γνώση και οι σχετικές δεξιότητες των συναφών εμπλεκομένων μερών και να τους επιτραπεί να αποκτήσουν γνώσεις όσον αφορά την εκτίμηση χημικής απειλής και τις μεθόδους μετριασμού
                     
                  Αποτελέσματα
            
                        —
                     
                     
                        Ενισχυμένη ανάπτυξη ικανοτήτων για εθνική εφαρμογή και διεθνής συνεργασία
                     
                  
                        —
                     
                     
                        Ενισχυμένες ικανότητες αξιολόγησης από τη Γραμματεία στον τομέα της ανάπτυξης ικανοτήτων
                     
                  
                        —
                     
                     
                        Ενισχυμένη και βιώσιμη συνεργασία με άλλους διεθνείς οργανισμούς
                     
                  
                        —
                     
                     
                        Ενισχυμένη στενή συνεργασία με ευρύτερη ομάδα συναφών ενδιαφερομένων μερών
                     
                  
                        —
                     
                     
                        Στήριξη για την επανεξισορρόπηση του καθεστώτος επαλήθευσης της CWC, από τον αφοπλισμό έως την πρόληψη της επανεμφάνισης χημικών όπλων
                     
                  
                        —
                     
                     
                        Ενισχυμένη ικανότητα του ΟΑΧΟ να παρακολουθεί τις επιστημονικές και τεχνολογικές εξελίξεις σχετικά με τη CWC
                     
                  
                        —
                     
                     
                        Ενισχυμένες ικανότητες του ΟΑΧΟ για συνδρομή και προστασία προς στήριξη της έμφασής του στην επανεμφάνιση χημικών όπλων, αναφορικά τόσο με την πρόληψη όσο και με την αντιμετώπιση
                     
                  
                        —
                     
                     
                        Ενισχυμένη συμμετοχή ευρύτερης ομάδας συναφών ενδιαφερομένων μερών
                     
                  
                        —
                     
                     
                        Ενισχυμένες ικανότητες διευκόλυνσης της συνεργασίας μεταξύ ad hoc ομάδων των συμβαλλομένων κρατών
                     
                  Δραστηριότητες
            IV.1   Κατάρτιση υψηλόβαθμων διευθυντικών στελεχών επιχειρήσεων, αρμοδίων χάραξης πολιτικής και αποφοίτων του προγράμματος συνεργαζομένων του ΟΑΧΟ
            Το σχέδιο αυτό προτείνει πρόγραμμα κατάρτισης υψηλόβαθμων στελεχών που απευθύνεται σε χημικούς, χημικούς μηχανικούς και άλλους ειδικούς επαγγελματίες που αναλαμβάνουν διευθυντικές ευθύνες (μεταξύ άλλων όσους σχετίζονται με την εφαρμογή της CWC) στον βιομηχανικό, δημόσιο και ακαδημαϊκό τομέα συμβαλλομένων κρατών του ΟΑΧΟ με αναπτυσσόμενες οικονομίες και οικονομίες σε στάδιο μετάβασης, ώστε να τα βοηθήσουν να αποκτήσουν ικανότητες ανάπτυξης, εις βάθος γνώση και ηγετικές δεξιότητες στην ολοκληρωμένη διαχείριση χημικών ουσιών, οι οποίες θα περιλαμβάνουν τη χημική ασφάλεια, την προστασία και τη βιωσιμότητα, χωρίς όμως να περιορίζονται σε αυτές.
            IV.2   Σχέδιο αδελφοποίησης εργαστηρίων
            Η πρωτοβουλία αδελφοποίησης του ΟΑΧΟ βασίστηκε στο γεγονός ότι πολλές περιφέρειες, όπως η Αφρική και η GRULAC, δεν εκπροσωπούνται στα εργαστήρια που διαθέτουν πιστοποίηση για να εκτελούν την ανάλυση χημικών ουσιών δυνάμει του καθεστώτος της Σύμβασης CWC (εργαστήρια ορισθέντα από τον ΟΑΧΟ). Οι κανόνες συμμετοχής στην πρωτοβουλία, μεταξύ άλλων στους στόχους και στο modus operandi της, περιγράφονται στο σημείωμα S/1397/2016 της Τεχνικής Γραμματείας, με ημερομηνία 14 Ιουλίου 2016. Σύμφωνα με το σημείωμα αυτό, στα σχέδια μπορεί να ενταχθεί ένα φάσμα δραστηριοτήτων, καθεμιά από τις οποίες διενεργείται με τη συμμετοχή ενός εργαστηρίου που δέχεται συνδρομή και ενός εργαστηρίου που την παρέχει· σε αυτές περιλαμβάνονται επισκέψεις προσωπικού και από τις δύο πλευρές (κατάρτιση και καθοδήγηση), στήριξη για τη συμμετοχή εργαστηρίων που δέχονται συνδρομή σε δοκιμές επάρκειας του ΟΑΧΟ και υποστήριξη για τη μεταβίβαση εξοπλισμού και τη συνεργατική έρευνα.
            IV.3   Φόρουμ για τις γυναίκες σχετικά με τις χρήσεις της χημείας για ειρηνικούς σκοπούς και σειρά μαθημάτων για την ανάπτυξη των βασικών δεξιοτήτων ανάλυσης για γυναίκες χημικούς
            Η Τεχνική Γραμματεία του ΟΑΧΟ θα οργανώσει ένα φόρουμ για τις γυναίκες και τις χρήσεις της χημείας για ειρηνικούς σκοπούς και σειρά μαθημάτων για την ανάπτυξη των βασικών δεξιοτήτων ανάλυσης για γυναίκες χημικούς στην έδρα του ΟΑΧΟ. Τα συμβαλλόμενα κράτη μέρη του ΟΑΧΟ θα προτείνουν τους εμπειρογνώμονες· η επιλογή των συμμετεχόντων θα βασιστεί στα επαγγελματικά προσόντα, τη γεωγραφική κατανομή και το φύλο.
            IV.4   Εκπαίδευση και κατάρτιση νέων στις χρήσεις της χημείας για ειρηνικούς σκοπούς
            Βάσει των προγραμμάτων δημιουργίας ικανοτήτων που οργανώνει η τεχνική γραμματεία του ΟΑΧΟ, οι εθνικές αρχές των κρατών μελών ζήτησαν ένα ειδικά διαμορφωμένο πρόγραμμα εκπαίδευσης και ενημέρωσης για την ασφάλεια των χημικών ουσιών και τη διαχείριση ασφάλειας που να απευθύνεται σε νέους/σπουδαστές σε σχολές/πανεπιστήμια στο πλαίσιο των χρήσεων της χημείας για ειρηνικούς σκοπούς. Το πρόγραμμα αυτό είναι η πρώτη πρωτοβουλία για νέους/σπουδαστές αναφορικά με την προώθηση των χρήσεων της χημείας για ειρηνικούς σκοπούς. Η κατάρτιση θα αξιοποιεί την αλληλεπίδραση εμπειρογνωμόνων και σπουδαστών, με δυνατότητα επίσης να αναπτυχθούν βίντεο και φυλλάδια που μπορεί να διανεμηθούν σε ακαδημαϊκά ιδρύματα/σχολές σε συμβαλλόμενα κράτη του ΟΑΧΟ.
            IV.5   Σειρά μαθημάτων για την ανάπτυξη των δεξιοτήτων ανάλυσης για ειδικευμένους στην αναλυτική χημεία στα αφρικανικά κράτη μέλη
            Δεδομένων των δραστηριοτήτων μη κρατικών φορέων που βρίσκονται σήμερα σε εξέλιξη σε όλη την Αφρική, είναι πιεστική η ανάγκη ενίσχυσης των ικανοτήτων των εργαστηρίων γενικά στην περιφέρεια όσον αφορά την ανάλυση των σχετικών με την CWC ουσιών. Το μάθημα στοχεύει να συνδράμει τους ειδικευμένους στην αναλυτική χημεία ώστε να αποκτήσουν περαιτέρω εμπειρία και πρακτικές δεξιότητες στην ανάλυση των σχετικών με την CWC ουσιών.
            IV.6   Ασφάλεια των χημικών ουσιών και διαχείριση ασφάλειας για τα αφρικανικά συμβαλλόμενα κράτη
            Οι χημικές βιομηχανίες συμβάλλουν πλέον σημαντικά στη βιώσιμη ανάπτυξη στην Αφρική. Σύμφωνα με την έκθεση της Οικονομικής Επιτροπής των Ηνωμένων Εθνών για την Αφρική (UNECA) («Africa Review Report on Chemicals»), η χημική βιομηχανία της Αφρικής θα συνεχίσει να μεγεθύνεται στα προσεχή έτη. Η εξέλιξη αυτή θα εγείρει παράλληλα σειρά ζητημάτων που συνδέονται με τη χημική ασφάλεια και προστασία και τις χρήσεις της χημείας για ειρηνικούς σκοπούς για την κοινωνικοοικονομική ανάπτυξη, που μπορεί να αντιμετωπιστεί μέσω της πλήρους και αποτελεσματικής εφαρμογής της CWC. Το πρόγραμμα αναμένεται να εμπλουτίσει τη γνώση και τις σχετικές δεξιότητες των συναφών εμπλεκομένων μερών και να τους επιτρέψει να αποκτήσουν γνώσεις όσον αφορά την εκτίμηση χημικής απειλής και τις μεθόδους μετριασμού.
            Σχέδιο V — Οικουμενικός χαρακτήρας και ενημέρωση
            Στόχοι
            
                        —
                     
                     
                        Να ενισχύσει τη στενή συνεργασία με μια ευρύτερη ομάδα συναφών ενδιαφερομένων μερών
                     
                  
                        —
                     
                     
                        Να αυξήσει τις προσπάθειες του ΟΑΧΟ για οικουμενική εφαρμογή
                     
                  
                        —
                     
                     
                        Να συνδράμει στην πλήρη, αποτελεσματική και χωρίς διακρίσεις εφαρμογή όλων των διατάξεων της CWC
                     
                  Σκοποί
            
                        —
                     
                     
                        Να αυξηθούν η ευαισθητοποίηση και οι γνώσεις σχετικά με τον ΟΑΧΟ και την CWC μεταξύ των σπουδαστών και των καθηγητών, αλλά και άλλων ομάδων, ανάλογα με την περίπτωση
                     
                  
                        —
                     
                     
                        Να αυξηθεί η προβολή του ΟΑΧΟ και να εξηγηθούν οι δραστηριότητές του στο ευρύ κοινό
                     
                  
                        —
                     
                     
                        Να βελτιωθούν τα μέσα για την προσέγγιση του μεγαλύτερου δυνατού ακροατηρίου, ιδίως δε ανθρώπων που δεν είναι ούτε τεχνικοί ούτε ειδικοί
                     
                  
                        —
                     
                     
                        Να αυξηθούν η ευαισθητοποίηση και οι γνώσεις σχετικά με τον ΟΑΧΟ και τη CWC στα νεαρότερης ηλικίας ακροατήρια σε επιλεγμένες χώρες ή περιφέρειες
                     
                  
                        —
                     
                     
                        Να ενθαρρυνθούν τα κράτη που δεν είναι συμβαλλόμενα μέρη στην CWC να συμμετέχουν περισσότερο στις δραστηριότητες του ΟΑΧΟ και να κατανοήσουν καλύτερα τη CWC και τα οφέλη της
                     
                  
                        —
                     
                     
                        Να διευρυνθεί η συνεργασία με τα ενδιαφερόμενα μέρη σχετικά με ουσιαστικής σημασίας ζητήματα που αντιμετωπίζει ο ΟΑΧΟ σε μια περίοδο θεσμικής μετάβασης
                     
                  Αποτελέσματα
            
                        —
                     
                     
                        Ενισχυμένη στενή συνεργασία με μια ευρύτερη ομάδα συναφών ενδιαφερομένων μερών
                     
                  
                        —
                     
                     
                        Αύξηση των προσπαθειών του ΟΑΧΟ για οικουμενική εφαρμογή
                     
                  Δραστηριότητες
            V.1   Ανάπτυξη ενοτήτων ηλεκτρονικής μάθησης
            Το σχέδιο στοχεύει να θέσει στη διάθεση της τεχνικής γραμματείας του ΟΑΧΟ εξειδικευμένη εμπειρογνωμοσύνη για την ηλεκτρονική μάθηση που θα τη συνδράμει ώστε να καθοριστεί μια κοινή προσέγγιση της προσφοράς της όσον αφορά την ηλεκτρονική μάθηση για τον σχεδιασμό και την εκτέλεση των νέων ενοτήτων ηλεκτρονικής μάθησης. Το περιεχόμενο των εν λόγω ενοτήτων θα καθοριστεί βάσει της έκθεσης του γνωμοδοτικού συμβουλίου για την εκπαίδευση και ενημέρωση (ABEO) προς τον Γενικό Διευθυντή του ΟΑΧΟ και της επακόλουθης συζήτησης των συστάσεων του ΑΒΕΟ.
            V.2   Μετάφραση και διάδοση εργαλείων και υλικών εκπαίδευσης και ενημέρωσης
            Κατά τα δύο πρώτα έτη λειτουργίας, το ΑΒΕΟ έχει επανειλημμένα ζητήσει να διατεθούν και στις έξι επίσημες γλώσσες του ΟΑΧΟ περισσότερα υλικά εκπαίδευσης και ενημέρωσης. Οι γλώσσες αυτές είναι η αγγλική, η γαλλική, η ισπανική, η ρωσική, η κινεζική και η αραβική. Ωστόσο, συνήθως, τα υλικά και τα εργαλεία εκπαίδευσης και ενημέρωσης παράγονται στην αγγλική γλώσσα, γεγονός που περιορίζει σοβαρά τη χρήση τους από όσο το δυνατόν περισσότερα ενδιαφερόμενα μέρη παγκοσμίως. Για την καλύτερη διάδοση, απαιτείται η μετάφραση των υλικών εκπαίδευσης και ενημέρωσης, ιδιαίτερα εκείνων που στοχεύουν σε συγκεκριμένες ομάδες ενδιαφερομένων μερών.
            V.3   Υποστήριξη για τη συμμετοχή ΜΚΟ σε δραστηριότητες του ΟΑΧΟ
            Το σχέδιο αυτό προτείνει τη χρηματοδότηση επιλεγμένων εκπροσώπων μη κυβερνητικών οργανώσεων (ΜΚΟ), με προτίμηση σε αιτούντες από αναπτυσσόμενες οικονομίες ή οικονομίες σε στάδιο μετάβασης, ώστε να συμμετέχουν στην ετήσια διάσκεψη των συμβαλλομένων κρατών το 2019 και το 2020
            V.4   Παράλληλες εκδηλώσεις στο περιθώριο των διασκέψεων των συμβαλλομένων κρατών
            Τρεις παράλληλες εκδηλώσεις θα πραγματοποιηθούν κατά τη διάρκεια του προγράμματος, δηλ. μία για κάθε ετήσια διάσκεψη συμβαλλομένων κρατών. Πόροι της Ένωσης μπορεί να καλύψουν τα έξοδα ταξιδίου ως και τριών εμπειρογνωμόνων/αξιωματούχων από δικαιούχους χώρες.
            Σχέδιο VI — Εθνική εφαρμογή
            Στόχοι
            
                        —
                     
                     
                        Ενίσχυση και διατήρηση της ικανότητας των συμβαλλομένων κρατών και των εθνικών αρχών τους να εφαρμόσουν πλήρως όλες τις υποχρεώσεις δυνάμει της CWC
                     
                  Σκοποί
            
                        —
                     
                     
                        Τα ενδιαφερόμενα μέρη κατανοούν πλέον καλύτερα και ευαισθητοποιούνται περισσότερο σχετικά με την CWC, ενώ ενισχύεται ο ρόλος και η συμμετοχή τους στις εθνικές προσπάθειες εφαρμογής
                     
                  
                        —
                     
                     
                        Τελωνειακοί υπάλληλοι προερχόμενοι από συμμετέχοντα συμβαλλόμενα κράτη βελτίωσαν την κατανόηση και την ικανότητά τους όσον αφορά την αποτελεσματική διεκπεραίωση των δασμών για τις εισαγωγές/εξαγωγές ελεγχόμενων χημικών προϊόντων και τον συντονισμό με τις εθνικές αρχές
                     
                  
                        —
                     
                     
                        Τα ενδιαφερόμενα μέρη έχουν στη διάθεσή τους σωστές και επικαιροποιημένες πληροφορίες για τις διατιθέμενες δυνατότητες μάθησης
                     
                  
                        —
                     
                     
                        Οργανισμοί/φορείς δυνητικά ενδιαφερομένων μερών να στηρίξουν την εφαρμογή της CWC συμφώνησαν μια βραχυπρόθεσμη ατζέντα για τη δημιουργία συνεργειών μεταξύ τους
                     
                  Αποτελέσματα
            
                        —
                     
                     
                        Ενίσχυση της ικανότητας των συμβαλλόμενων κρατών για αποτελεσματική εθνική εφαρμογή
                     
                  
                        —
                     
                     
                        Αύξηση του αριθμού των συμβαλλόμενων κρατών που μπορούν να διεξαγάγουν αποτελεσματική εθνική εφαρμογή σε ποσοτικό και ποιοτικό επίπεδο
                     
                  
                        —
                     
                     
                        Ενίσχυση της κατανόησης και ευαισθητοποίησης των εθνικών αρχών (ΕΑ) όσον αφορά θέματα της CWC για την επίτευξη καλής συνεργασίας και στήριξης
                     
                  
                        —
                     
                     
                        Αύξηση του αριθμού των συμβαλλόμενων κρατών που μπορούν να διεκπεραιώσουν και να συντάξουν νομοθεσία για επακόλουθη έγκριση
                     
                  
                        —
                     
                     
                        Αποτελεσματική λειτουργία των τελωνειακών αρχών κατά τον έλεγχο και την παρακολούθηση του εμπορίου χημικών προϊόντων
                     
                  Δραστηριότητες
            VI.1   Παγκόσμιο φόρουμ των ενδιαφερομένων μερών.
            Το σχέδιο προβλέπει την οργάνωση ενός παγκόσμιου φόρουμ ενδιαφερομένων μερών που θα προωθήσει την σημασία της εφαρμογής της CWC μέσα από την έγκριση εθνικής εκτελεστικής νομοθεσίας από τα βασικά εθνικά ενδιαφερόμενα μέρη.
            Σχέδιο VIΙ: Επιστήμη και Τεχνολογία
            Στόχοι
            
                        —
                     
                     
                        Να δοθεί η δυνατότητα στον γενικό διευθυντή του ΟΑΧΟ να παρέχει συμβουλές και να υποβάλλει συστάσεις στη διάσκεψη των συμβαλλομένων κρατών, στο εκτελεστικό συμβούλιο του ΟΑΧΟ ή στα συμβαλλόμενα κράτη σχετικά με επιστημονικούς και τεχνολογικούς τομείς που αφορούν τη CWC
                     
                  Σκοποί
            
                        —
                     
                     
                        Να δρομολογηθούν οι σχετικές με την επιστήμη και την τεχνολογία δραστηριότητες στον ΟΑΧΟ για το μεσοδιάστημα μεταξύ της τέταρτης και της πέμπτης διάσκεψης αναθεώρησης
                     
                  
                        —
                     
                     
                        Να δοθεί η δυνατότητα στον γενικό διευθυντή του ΟΑΧΟ να απευθύνει ειδικευμένη συμβουλευτική γνώμη στα όργανα χάραξης πολιτικής του ΟΑΧΟ και στα συμβαλλόμενα κράτη όσον αφορά τους επιστημονικούς και τεχνολογικούς τομείς που αφορούν την CWC
                     
                  
                        —
                     
                     
                        Να αξιοποιηθεί μια ευρύτερη δεξαμενή επιστημόνων εμπειρογνωμόνων που θα βρίσκονται στη διάθεση του ΟΑΧΟ και να βελτιωθούν οι μηχανισμοί ενημέρωσης σχετικά με τις εξελίξεις στις τεχνολογίες παρακολούθησης των χημικών και στα πληροφορικά μέσα ανάλυσης περίπλοκων πακέτων δεδομένων με χημικές πληροφορίες
                     
                  
                        —
                     
                     
                        Να δημιουργηθεί και να διατηρηθεί ένα δίκτυο ενδιαφερομένων που δεν θα είναι τεχνικοί, οι οποίοι θα μπορούν να πλαισιώσουν τους επιστήμονες εμπειρογνώμονες που διαθέτει ο ΟΑΧΟ κατά την αξιολόγηση όλων των πτυχών των νέων επιστημονικών και τεχνολογικών δεδομένων, ώστε να παρέχουν πληρέστερες συμβουλές σχετικά με τις επιστημονικές και τεχνολογικές παραμέτρους και τον αντίκτυπό τους
                     
                  Αποτελέσματα
            
                        —
                     
                     
                        Στήριξη για την επανεξισορρόπηση του καθεστώτος επαλήθευσης της CWC, από τον αφοπλισμό έως την πρόληψη της επανεμφάνισης χημικών όπλων
                     
                  
                        —
                     
                     
                        Ενισχυμένη ικανότητα του ΟΑΧΟ να διενεργεί επιχειρήσεις έκτακτης ανάγκης
                     
                  
                        —
                     
                     
                        Ενισχυμένη ικανότητα του ΟΑΧΟ να παρακολουθεί τις επιστημονικές και τεχνολογικές εξελίξεις σχετικά με τη CWC
                     
                  
                        —
                     
                     
                        Ενισχυμένες ικανότητες του ΟΑΧΟ για συνδρομή και προστασία προς στήριξη της έμφασής του στην επανεμφάνιση χημικών όπλων, αναφορικά τόσο με την πρόληψη όσο και με την αντιμετώπιση
                     
                  
                        —
                     
                     
                        Ενισχυμένη ανάπτυξη ικανοτήτων για εθνική εφαρμογή και διεθνής συνεργασία
                     
                  
                        —
                     
                     
                        Ενισχυμένη και βιώσιμη συνεργασία με άλλους διεθνείς οργανισμούς
                     
                  
                        —
                     
                     
                        Ενισχυμένη στενή συνεργασία με ευρύτερη ομάδα συναφών ενδιαφερομένων μερών
                     
                  
                        —
                     
                     
                        Ο ΟΑΧΟ παραμένει το παγκόσμιο αποθετήριο γνώσης και εμπειρογνωμοσύνης στον τομέα των χημικών όπλων
                     
                  
                        —
                     
                     
                        Ενισχυμένες ικανότητες διευκόλυνσης της συνεργασίας μεταξύ ad hoc ομάδων των συμβαλλομένων κρατών
                     
                  Δραστηριότητες
            VII.1   Ανάπτυξη φυτικών βιοδεικτών
            Στόχος του σχεδίου είναι να οργανώσει μια κοινή προσπάθεια (crowd challenge) ώστε, με τη συμμετοχή εμπειρογνωμόνων από διάφορους επιστημονικούς κλάδους, να δημιουργηθεί ένα σύνολο αναφοράς με γεωγραφικώς αντιπροσωπευτικά φυτά που μπορούν να φανούν χρήσιμα στον εντοπισμό της έκθεσης σε τοξικές χημικές ουσίες (μέσω χημικής ανάλυσης και/ή παρατηρήσιμης φαινοτυπικής μεταβολής).
            VII.2   Υποστήριξη για τις προσωρινές ομάδες (TWG) της επιστημονικής συμβουλευτικής επιτροπής του ΟΑΧΟ.
            Προκειμένου να αντιμετωπιστούν με ουσιαστικό τρόπο επιστημονικά και τεχνολογικά ζητήματα, η επιστημονική συμβουλευτική επιτροπή μπορεί, κατόπιν αιτήματος του Γενικού Διευθυντή του ΟΑΧΟ, να θεσπίσει προσωρινές ομάδες (TWG). Το σχέδιο αυτό μπορεί να συμβάλλει στην εφαρμογή των TWG στην ερευνητική επιστήμη και τεχνολογία καθώς και στη δημιουργία άλλων TWG βάσει των αναγκών που προσδιορίστηκαν κατά την τέταρτη διάσκεψη αναθεώρησης το 2018.